ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-0151/00

υποβολή: Nicholas Clegg (ELDR) προς την Επιτροπή

(31 Ιανουαρίου 2000)

Θέμα: Κρατική βοήθεια και βιομηχανία άνθρακα

Μπορεί να επιβεβαιώσει η Επιτροπή ότι από την εξέταση της συγχώνευσης της Ruhrkohle AG Saarbergewerke AG με την Preussag Anthrazit GmbH προέκυψε ότι δόθηκε ενίσχυση από τη γερμανική κυβέρνηση; Ποια μέτρα προτίθεται να λάβει η Επιτροπή για να διασφαλίσει ότι θα επιστραφεί η κρατική ενίσχυση;

Απάντηση της κας. de Palacio Εξ ονόματος της Επιτροπής

(1 Μαρτίου 2000)

Η Επιτροπή μπορεί να επιβεβαιώσει ότι εξετάζει το ενδεχόμενο μη κοινοποιηθείσες κρατικές ενισχύσεις να σχετίζονται με την αγορά της εταιρείας του δημοσίου Saarbergwerke AG εκ μέρους της ιδιωτικής εταιρείας RAG Aktiengesellschaft (RAG AG).

Συνεπεία των εν λόγω ερευνών, η Επιτροπή αποφάσισε στις 18 Ιανουαρίου 2000 να αποστείλει επιστολή επίσημης προειδοποίησης στην γερμανική κυβέρνηση ζητώντας να τις παρασχεθούν εντός ενός μηνός από της παραλαβής της ως άνω επιστολής λεπτομερής και ποσοτικοποιημένη οικονομική αξιολόγηση των κινδύνων που αντιμετωπίζει RAG AG κατά την αγορά της Saarbergwerke AG, λεπτομερής, εμπορική και χρηματοοικονομική αξιολόγηση έκαστης των θυγατρικών εταιρειών του ομίλου της Saarbergwerke AG κατά την ημερομηνία της συγχώνευσης καθώς και η αναμενόμενη ροή εξελίξεων" λεπτομερή εμπορική και χρηματοοικονομική αξιολόγηση των συνεργιών των οποίων θα μπορούσε να επωφεληθεί η Deutsche Steinkohle AG κατά την αγορά των εξορυκτικών δραστηριοτήτων άνθρακος της Saarbergwerke AG" λεπτομερή εμπορική και χρηματοοικονομική αξιολόγηση των συνεργιών επ’ ωφελεία της RAG AG κατά την αγορά των παραγωγικών δραστηριοτήτων της Saarbergwerke AG" που δεν σχετίζονται με τον άνθρακα" και εξηγήσεις σχετικά με τους λόγους για τους οποίους η τιμή του ενός Μάρκου Γερμανίας που κατέβαλε η RAG AG για την Saarbergwerke AG, δεν κοινοποιήθηκε ως κρατική ενίσχυσηπέρ του τομέα του άνθρακα ως ορίζεται δυνάμει του άρθρου 1 παράγραφος 2 και 4 της Απόφασης της Επιτροπής αριθ. 3632/93/ΕΚΑΧ της 28ης Δεκεμβρίου 1993 για το κοινοτικό καθεστώς παρεμβάσεων των κρατών μελώνπέρ της βιομηχανίας του άνθρακα(1) εφόσον η Γερμανία θεωρεί ότι αυτό αποτελούσε ασφάλεια έναντι κινδύνων για την if RAG AG.

Η επιστολή θα δημοσιευθεί επίσης στην επίσημη εφημερίδα συνοδευόμενη από πρόσκληση προς τρίτους για τηνποβολή σχολίων εντός ενός μηνός από την ημερομηνία δημοσίευσης. Οιεσδήποτε παρατηρήσεις ληφθούν θα διαβιβασθούν εν συνεχεία στην γερμανική κυβέρνηση προς σχολιασμό.

Βάσει των ως άνω απαντήσεων, η Επιτροπή εν συνεχεία θα λάβει τελική απόφαση σχετικά με το κατά πόσο η ως άνω εξαγορά αφορούσε επίσης μη κοινοποιηθείσα κρατική ενίσχυση.

(1) ΕΕ L 329 της 30.12.1993.
ΓΡΑΠΤΗ ΕΡΩΤΗΣΗ E-0994/00

υποβολή: Ioannis Souladakis (PSE) προς την Επιτροπή

(31 Μαρτίου 2000)

Θέμα: Διαδικασίες εφαρμογής της Συμφωνίας Σταθεροποίησης στην Πρώην Γιουγκοσλαβική Δημοκρατία της Μακεδονίας (ΠΓΔΜ)

Η πρόσφατη ψήφιση από το Ευρωπαϊκό Κοινοβούλιο της έκθεσης Swoboda(1) για την έναρξη διαπραγμάτευσης Συμφωνίας Σταθεροποίησης και Συνεργασίας με την ΠΓΔΜ δημιουργεί το κατάλληλο πλαίσιο εγγυήσεων για την ασφάλεια και την ανάπτυξη της χώρας, ούτως ώστε σταδιακά η ΠΓΔΜ να πλησιάσει προς την ευρωπαϊκή οικογένεια.

Ερωτάται το Επιτροπή για τα επόμενα βήματα στα οποία πρόκειται να προβεί, ώστε ναλοποιηθούν σύντομα όλα όσα η έκθεση Swoboda εξαγγέλλει καιπόσχεται για την ΠΓΔΜ.

(1) ΣΠ της συνεδρίασης της 17ης Φεβρουαρίου 2000, σελ. 81.

Απάντηση του κυρίου Patten εξ ονόματος της Επιτροπής

(23 Μαΐου 2000)

Η Επιτροπή έλαβε τα αναγκαία μέτρα για να δώσει ταχέως συνέχεια στην έκθεση του κυρίου Swoboda για μια συμφωνία σταθεροποίησης και σύνδεσης (ΣΣΣ) με την Πρώην Γιουγκοσλαβική Δημοκρατία της Μακεδονίας (ΠΓΔΜ).

Κατά πρώτον, οι διαπραγματεύσεις άρχισαν γρήγορα. Μετά από την έκδοση των οδηγιών διαπραγμάτευσης από το Συμβούλιο Γενικών Υποθέσεων στις 24 Ιανουαρίου 2000, η Επιτροπή διοργάνωσε την πρώτη σύνοδο επίσημων διαπραγματεύσεων (παρουσία των αντιπροσωπειών των κρατών μελών) στις 5 Απριλίου 2000 στις Βρυξέλλες. Μια δεύτερη σύνοδος θα πρέπει να λάβει χώρα πριν από το τέλος του πρώτου εξαμήνου του 2000. Παράλληλα, λαμβάνουν χώρα οι τεχνικές συνεδριάσεις εργασίας μεταξύ της Επιτροπής και των αρμόδιων Υπουργείων της ΠΓΔΜ. Ακολουθώντας, στο θέμα αυτό, τη σύσταση του Κοινοβουλίου, το σχέδιο κειμένου που συνέταξε η Επιτροπή περιλαμβάνει μια σειρά διατάξεων σχετικών με την περιφερειακή συνεργασία. Η ΣΣΣ με την ΠΓΔΜ θα περιλαμβάνει μια εξελικτική ρήτρα η οποία θα αντανακλά τη θέση της Ένωσης σε θέματα ενσωμάτωσης στις δομές της των χωρών της περιοχής των Δυτικών Βαλκανίων, όπως εκφράστηκε κατά τα Ευρωπαϊκά Συμβούλια της Κολωνίας και της Λισαβόνας.

Επιπλέον, για την παροχή κοινοτικής τεχνικής βοήθειας προς την ΠΓΔΜ θα συνεκτιμηθούν και οι προτεραιότητες που έχουν ορισθεί στο πλαίσιο της διαδικασίας σταθεροποίησης και σύνδεσης, όπως για παράδειγμα η προσέγγιση των νομοθεσιών ή η συνεργασία σε θέματα δικαιοσύνης και εσωτερικώνποθέσεων. Ο προγραμματισμός της κοινοτικής τεχνικής βοήθειας για το οικονομικό έτος 2000 περιλαμβάνει πλέον τις νέες αυτές προτεραιότητες, που θα ληφθούν επίσηςπόψη στο πλαίσιο του νέου προγράμματος το οποίο θα διαδεχθεί το πρόγραμμα PHARE στις χώρες των Δυτικών Βαλκανίων. Εξάλλου, η ΠΓΔΜ επωφελείται πλήρως από την ευρωπαϊκή πρωτοβουλία για τη δημοκρατία και τα δικαιώματα του ανθρώπου (κεφάλαιο B7-70) δεδομένου ότι πολλά προγράμματα που αφορούν την ΠΓΔΜ χρηματοδοτούνται στο πλαίσιο αυτό, και αφορούν κυρίως την ανάπτυξη της κοινωνίας των πολιτών, τα μέσα ενημέρωσης και τη βελτίωση των δικαιωμάτων των εθνικών μειονοτήτων.

Τέλος, σύμφωνα με το αίτημα του Κοινοβουλίου, η Επιτροπή αναβάθμισε την εκπροσώπησή της στα Σκόπια σε επίπεδο αντιπροσωπείας.
ΓΡΑΠΤΗ ΕΡΩΤΗΣΗ E-1493/00

υποβολή: Mauro Nobilia (UEN) προς την Επιτροπή

(11 Μαΐου 2000)

Θέμα: Χρήση των κονδυλίων του ΕΚΤ στα μαθήματα επαγγελματικής επανειδίκευσης στην Ιταλία

Λαμβάνονταςπόψη ότι στις 25 Μαΐου 1999πεγράφη στην Ιταλία συμφωνία συνδικαλιστικού χαρακτήρα ανάμεσα στο τμήμα περιφερειακών μεταφορών των κρατικών σιδηροδρόμων και της γραμματείας εθνικών ομοσπονδιών των συνδικαλιστικών ενώσεων για τη διοργάνωση μαθημάτων επαγγελματικής επανειδίκευσης, τεχνολογικής καινοτομίας, αναδιοργάνωσης της επιχείρησης και επαγγελματικού αναπροσανατολισμού με συγχρηματοδότηση από το Ευρωπαϊκό Κοινωνικό Ταμείο και το ιταλικόπουργείο εργασίας" το πρόγραμμα των μαθημάτων προέβλεπε συνολική συμμετοχή στα διάφορα στάδια των μαθημάτων περίπου 2.165 εργαζομένων από όλον τον οργανισμό σιδηροδρόμων" για τη συγχρηματοδότηση των μαθημάτων από το ΕΚΤ, το προσωπικό που είχε γίνει δεκτό στα μαθήματα έπρεπε να είχε επιλεγεί κυρίως βάσει των αναγκών ανανέωσης, αναδιοργάνωσης και επαγγελματικού αναπροσανατολισμού και έπρεπε να εκπροσωπεί όλα τα επίπεδα απασχόλησης στον οργανισμό" η κυβερνητική επιτροπή διαχείρισης της Circumvesuviana στην Καμπανία ζήτησε και έλαβε χρηματοδότηση για μαθήματα αποκλειστικά και μόνο ανωτέρου επιπέδου (διαχείριση, συντονισμός, σχεδιασμός,πεύθυνων ελέγχου και διαχείρισης, κ.τ.λ.) και άφησε τα μαθήματα επαγγελματικού αναπροσανατολισμού για τουςπαλλήλους κατώτερων βαθμών" οι συμμετέχοντες στα μαθήματα αυτά επελέγησαν απευθείας από τη διοίκηση" μέχρι σήμερα έχουν πραγματοποιηθεί 8 κύκλοι μαθημάτων" αγνοούνται τα βασικά κριτήρια που εφαρμόζει η επιχείρηση για τη χρηματοδότηση των ανωτέρω μαθημάτων"

ερωτάται η Επιτροπή:

1. αληθεύουν τα ανωτέρω στοιχεία;

2. τα κριτήρια που εφαρμόζονται για την κατανομή των συμμετεχόντων στα μαθήματα δεν έρχονται σε αντίθεση με τις ισχύουσες κοινοτικές διατάξεις που διέπουν τη χρήση των κονδυλίων του ΕΚΤ;

3. θα ήταν σκόπιμο να καταλογισθούν ευθύνες για κακή διαχείριση των κονδυλίων του ΕΚΤ;

Απάντηση της κ. Διαμαντοπούλου εξ ονόματος της Επιτροπής

(27 Ιουνίου 2000)

Βάσει των γεγονότων που αναφέρει ο κ. βουλευτής, η Επιτροπή εκτιμά ότι δενπάρχουν ανωμαλίες ή παραβιάσεις των κοινοτικών διατάξεων. Το άτομο που επιθυμεί να αναπτύξει ορισμένες επαγγελματικές ικανότητες σε έναν παραγωγικό τομέα είναι το μόνο αρμόδιο για μια τέτοια επιλογή.

Η εν λόγω επιλογή πρέπει να αντιπαραβληθεί με την περιφερειακή πολιτική σε θέματα επαγγελματικής κατάρτισης, η οποία κατά τον προγραμματισμό της καθιερώνει τα κριτήρια πρόσβασης στην κοινοτική συγχρηματοδότηση.

Σε αυτή τη διαδικασία λήψης αποφάσεων, η Επιτροπή δεν έχει καμία αρμοδιότητα, λόγω του ότι αυτοί οι τομείς δεν εμπίπτουν στους τομείς αρμοδιότητας που της έχουν παραχωρηθεί όσον αφορά τη διαχείριση των διαρθρωτικών ταμείων.

Αντίθετα η επιλογή των επαγγελματικών κατηγοριών για τις οποίες δημιουργείται πρόγραμμα κατάρτισης φαίνεται να στερείται διαφάνειας, σύμφωνα με τα γεγονότα που εκθέτει ο κ. βουλευτής.

Συνεπώς η Επιτροπή θα ζητήσει πληροφορίες από τις αρχές περιφερειακής αυτοδιοίκησης της Καμπανίας.
ΓΡΑΠΤΗ ΕΡΩΤΗΣΗ E-0605/00

υποβολή: Salvador Garriga Polledo (PPE-DE) προς την Επιτροπή

(3 Μαρτίου 2000)

Θέμα: Δυνατότητα συμπερίληψης στο Στόχο 1 σε μόνιμη βάση των εξόχως απόκεντρων περιοχών

Η κατάσταση των εξόχως απόκεντρων περιοχών της Ευρωπαϊκής Ένωσης καθίσταται ιδιαίτερα κρίσιμη λόγω της γεωγραφικής απόστασης που τις χωρίζει από τα νευραλγικά κέντρα των αντίστοιχων κοινοτικών χωρών στις οποίες ανήκουν.

Για τους προαναφερθέντες λόγους και για το γεγονός ότι ορισμένες εξόχως απόκεντρες περιοχές της Ευρωπαϊκής Ένωσηςπερβαίνουν ενίοτε το ανώτατο όριο του 75 % του κοινοτικού μέσου όρου, πράγμα που θα τις απέκλειε από την ομάδα των περιοχών πουπάγονται στο Στόχο 1 με κίνδυνο ναποχρεωθούν ακόμη μια φορά να επιστρέψουν στην ομάδα αυτή λόγω έλλειψης στήριξης, προτάθηκε οι εξόχως απόκεντρες περιοχές να εξομοιούνται εξ ορισμού με τις επιλέξιμες περιοχές του Στόχου 1.

Θεωρεί η Επιτροπή ότι θα μπορούσε να εξετάσει αυτή τη δυνατότητα να συμπεριληφθούν εξ ορισμού οι εξόχως απόκεντρες περιοχές στο Στόχο 1, χωρίς να ληφθείπόψη ο παράγων εισόδημα, γεγονός που θα επέτρεπε να απαλυνθούν οι δυσκολίες οι οποίες οφείλονται στηνπερβολική γεωγραφική απομάκρυνση από την αντίστοιχη μητρόπολή τους;

Απάντηση του κ. M. Barnier εξ ονόματος της Επιτροπής

(26 Απριλίου 2000)

Κατά την έκδοση των κανονισμών περί διατάξεων για τα Διαρθρωτικά Ταμεία(1), το Συμβούλιο αποφάσισε την επιλεξιμότητα βάσει του Στόχου 1 για 7 ιδιαίτερα απομακρυσμένες περιφέρειες της Κοινότητας κατ'εφαρμογή του κριτηρίου του 75 % του μέσου ακαθάριστου εθνικού προϊόντος (ΑΕΠ). Κατά την εν λόγω ημερομηνία, τα διαθέσιμα στατιστικά στοιχεία έδειχναν ότι όλες οι εν λόγω περιοχές ανταποκρίνονταν σε αυτό το κριτήριο. Η εν λόγω επιλεξιμότητα καλύπτει το σύνολο της περιόδου προγραμματισμού 2000-2006.

Από το έτος 2007, η Επιτροπή παρουσίασε στην Έκθεση(2) που μόλις διαβίβασε στο Συμβούλιο σχετικά με την εφαρμογή του άρθρου 299 (πρώην άρθρο 227) παράγραφος 2 της Συνθήκης ΕΚ, ότι προτίθεται να προβληματιστεί σχετικά με την καλύτερη δυνατή αντιμετώπιση της ιδιαίτερης κατάστασης των εν λόγω περιοχών όπως αναγνωρίζεται στο 299§2 για την επιλεξιμότητα των Διαρθρωτικών Ταμείων.

(1) ΕΕ L 161 της 26.6.1999.

(2) COM(2000)147 τελικό.
ΓΡΑΠΤΗ ΕΡΩΤΗΣΗ E-0287/00

υποβολή: Bartho Pronk (PPE-DE) προς την Επιτροπή

(11 Φεβρουαρίου 2000)

Θέμα: Ευρωπαϊκές πινακίδες αυτοκινήτων στην Ελβετία

Στην απάντηση του Επιτρόπου κ. Kinnock επί της ερώτησής μου Ε-4110/98(1) στο σημείο 3, επισημαίνεται ότι η Επιτροπή ζήτησε την αναγνώριση του διακριτικού σήματος. Τα κράτη μέλη θα ενημερωθούν μόλις η Επιτροπή λάβει απάντηση εκ μέρους των ελβετικών αρχών. Εντωμεταξύ πληροφορήθηκα ανεπισήμως ότι, περίπου εδώ και έναν χρόνο, οι Ελβετικές αρχές διαβίβασαν προς τις αστυνομικές και τελωνειακές τους αρχές επιστολή με την οποία τις ενημερώνουν ότι αυτοκίνητα με ευρωπαϊκές πινακίδες κυκλοφορίας δεν απαιτείται πλέον να φέρουν ξεχωριστό αυτοκόλλητο σήμα χώρας.

1. Γνωρίζει η Επιτροπή το περιεχόμενο αυτής της επιστολής και ανταποκρίνεται αυτή προς την προαναφερθείσα στο σημείο 3 αναγνώριση;

2. Έχουν ενημερωθεί τα κράτη μέλη σχετικά με την αναγνώριση αυτή;

(1) ΕΕ C 325 της 12.11.1999, σελ. 56.

Απάντηση της κας de Palacio εξ ονόματος της Επιτροπής

(17 Μαρτίου 2000)

1. Οι ελβετικές αρχές κοινοποίησαν στην Επιτροπή, με επιστολή που φέρει ημερομηνία 11 Φεβρουαρίου 1999, ότι αποδέχονται να αναγνωρίσουν το διακριτικό σημείο του κράτους μέλους που έχει εκδώσει τα έγγραφα κυκλοφορίας των μηχανοκίνητων οχημάτων και τωνπ'αυτών ρυμουλκουμένων σύμφωνα με τις διατάξεις του κανονισμού (ΕΚ) αριθ.° 2411/98 του Συμβουλίου 3 Νοεμβρίου 1998 σχετικά με την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των οχημάτων με κινητήρα και των ρυμουλκουμένων τους(1).

2. Τα κράτη μέλη ενημερώθηκαν για την αναγνώριση αυτή μέσω επιστολής προς τις μόνιμες αντιπροσωπείες, με ημερομηνία 9 Μαρτίου 1999.

(1) ΕΕ L 299 της 10.11.1998.
ΓΡΑΠΤΗ ΕΡΩΤΗΣΗ E-0863/00

υποβολή: Gianfranco Dell'Alba (TDI) προς την Επιτροπή

(22 Μαρτίου 2000)

Θέμα: Συμβατότητα του καταστατικού του Monte dei Paschi di Siena με τον νόμο αριθ. 461 του 1998 και το ευρωπαϊκό ρυθμιστικό πλαίσιο στον τομέα της εσωτερικής αγοράς και του ανταγωνισμού

Λαμβάνονταςπόψη ότι το Σάββατο, 5 Φεβρουαρίου 2000, το Ίδρυμα Monte dei Paschi di Siena ενέκρινε το νέο του καταστατικό, όπως προβλέπει ο νόμος αριθ. 461 της 23ης Δεκεμβρίου 1998, καθορίζοντας ότι στο διοικητικό συμβούλιο του ιδρύματος μετέχουν 5 μέλη που ορίζονται από την κοινότητα, 4 από την επαρχία και 1 από την περιφέρεια, αποκλείοντας άρα μέλη που ορίζονται από άλλες αρχές"

ο νόμος 461, το σχετικό διάταγμα και η πράξη εφαρμογής προβλέπουν αντιθέτως ότι στα διοικητικά συμβούλια τέτοιων τραπεζικών ιδρυμάτων πρέπει ναπάρχει κατάλληλη εκπροσώπηση των τοπικών αρχών, αλλά και επαγγελματικών κατηγοριών και φορέων που δεν ανήκουν στις τοπικές αρχές"

κανένα άλλο καταστατικό τραπεζικού ιδρύματος δεν προβλέπει ότι η εκπροσώπηση του ιδρύματος διορίζεται μόνον από τις τοπικές αρχές"

το καταστατικό δεν προβλέπει καμία ρήτρα για το ασυμβίβαστο, ούτως ώστε θα ήταν νόμιμη η παρουσία στο διοικητικό συμβούλιο ατόμων που συνετέλεσαν στο διορισμό του, όπως, π.χ., του ίδιου του δημάρχου της Σιένα"

αντιθέτως, ο προαναφερθείς νόμος αριθ. 461 και το σχετικό διάταγμα προβλέπουν ανεξαρτησία και απουσία σύγκρουσης συμφερόντων, κατά συνέπεια δε δεν μπορούν να μετέχουν στα διοικητικά συμβούλια ή άλλα όργανα των ιδρυμάτων όσοι συμμετέχουν στους αρμόδιους για τον διορισμό τους φορείς"

η Επιτροπή εξετάζει σήμερα κατά πόσον είναι συμβατός με το ευρωπαϊκό ρυθμιστικό πλαίσιο ο ιταλικός νόμος αριθ. 461 που αφορά τη διαδικασία τραπεζικής αναδιάρθρωσης"

θεωρεί η Επιτροπή ότι συμβιβάζεται με τις ισχύουσες διατάξεις της Συνθήκης και το κοινοτικό ρυθμιστικό πλαίσιο στον τομέα του ανταγωνισμού και της εσωτερικής αγοράς το καταστατικό του ιδρύματος Monte dei Paschi όσον αφορά, ειδικότερα, τα δύο θέματα που προαναφέραμε;

Απάντηση του κ. Monti Εξ ονόματος της Επιτροπής

(8 Μαΐου 2000)

Η Επιτροπή εξετάζει τη συμβατότητα του ιταλικού νόμου αριθ. 461 του 1998 με τους κανόνες του ανταγωνισμού και κυρίως με εκείνους που αφορούν τις κρατικές ενισχύσεις.

Η Επιτροπή, αφού εξέτασε τα έγγραφα τα οποίαπέβαλαν οι ιταλικές αρχές ζήτησε στις 23 Μαρτίου 2000 ζήτησε πρόσθετες πληροφορίες, όσον αφορά τα φορολογικά πλεονεκτήματα τα οποία προβλέπονται από το προαναφερθέντα νόμο ο οποίος ευνοεί τα τραπεζικά ιδρύματα και τις τράπεζες τα οποία ενέχονται σε πράξεις συγκέντρωσης.

Το πρόβλημα που τέθηκε από το αξιότιμο μέλος, αφορά το συμβιβάσιμο του καταστατικού ενός τραπεζικού ιδρύματος (του Monte dei Paschi de Sienne) με τον νόμο αριθ. 461 του 1998, όσον αφορά την συμμετοχή των εκπροσώπων των τοπικών αρχών στο διοικητικό συμβούλιο του εν λόγω ιδρύματος.

Ένα τέτοιο πρόβλημα του συμβιβάσιμου μεταξύ μιας πράξεως τραπεζικού ιδρύματος με ένα νόμο του ιταλικού κράτους δεν διέπεται από τους κανόνες ως προς τις κρατικές ενισχύσεις ή από τηνλοποίηση της εσωτερικής αγοράς των τραπεζικώνπηρεσιών. Το πρόβλημα αυτό δεν ανήκει στην αρμοδιότητα της Επιτροπής αλλά στην αρμοδιότητα της εθνικής νομοθεσίας.
ΓΡΑΠΤΗ ΕΡΩΤΗΣΗ E-0603/00

υποβολή: Camilo Nogueira Romn (Verts/ALE) προς την Επιτροπή

(3 Μαρτίου 2000)

Θέμα: Η δημιουργία της Οργάνωσης Αλιείας του Νοτιοανατολικού Ατλαντικού

Έχονταςπόψη ότι η Ευρωπαική Ένωση πρόκειται να συμμετάσχει στη διαπραγματευτική διαδικασία που προηγείται της δημιουργίας μιας νέας πολυμερούς αλιευτικής οργάνωσης στα ύδατα του νοτίου τμήματος της Αφρικής (Οργάνωση Αλιείας του Νοτιοανατολικού Ατλαντικού), ποια θα είναι η θέση της Ευρωπαικής Ένωσης όσον αφορά το διάλογο με τον αλιευτικό τομέα του οποίου τα συμφέροντα ενδέχεται να επηρεαστούν απο τη νέα αυτή οργάνωση;

Απάντηση του κ. Fischler εξ ονόματος της Επιτροπής

(27 Απριλίου 2000)

Η Επιτροπή μεριμνά ώστε να συμμετάσχει ο τομέας της αλιείας στην προετοιμασία των σχετικών διαπραγματεύσεων για τις εργασίες των περιφερειακών οργανισμών αλιείας.

Σε αυτό το πλαίσιο, η Επιτροπή αποφάσισε να συμβουλευθεί τους αρμόδιους οργανισμούς που ασχολούνται με τις εργασίες της ομάδας κατανομής των πόρων της διεθνούς επιτροπής για τη διατήρηση των θυννοειδών του Ατλαντικού (ICCAT), διοργανώνοντας συνεδρίαση στις Βρυξέλλες, στις 17 Μαρτίου 2000.

Όσον αφορά τον οργανισμό αλιείας South East Atlantic Fisheries Organisation (SEAFO), η Επιτροπή θεωρεί τις εν λόγω διαπραγματεύσεις πρόωρες δεδομένου ότι οι εργασίες βρίσκονται σε στάδιο προετοιμασίας των συστατικών κειμένων του οργανισμού. Η Επιτροπή δεν θα παραλείψει να ζητήσει τη γνώμη του τομέα μόλις συσταθεί ο οργανισμός.
ΓΡΑΠΤΗ ΕΡΩΤΗΣΗ E-0621/00

υποβολή: William Newton Dunn (PPE-DE) προς την Επιτροπή

(3 Μαρτίου 2000)

Θέμα: Σφραγίδα ελέγχου στα κοσμήματα που κατασκευάζονται από πολύτιμα μέταλλα

Εις συνέχεια της απάντησης που έδωσε η Επιτροπή στην προηγούμενη ερώτησή μου, H-0729/99(1), σχετικά με την σφραγίδα ελέγχου στα είδη αργυροχοΐας, προτίθεται μήπως η Επιτροπή να καταβάλει κάθε

δυνατή προσπάθεια για να διευκολύνει τη διεξαγωγή μίας εις βάθος συζητήσεως στους κόλπους της ομάδας εργασίας του Συμβουλίου σχετικά με την πρόταση του Συμβουλίου που αφορά την επίθεση του διακριτικού σήματος E και e στα κοσμήματα, βάσει του οποίου ξεχωρίζουν οι κατασκευαστές ειδών αργυροχοΐας από τρίτους (έμπορους, μεταπωλητές, κλπ), και με τον τρόπο αυτό να επιτρέψει την επίτευξη συμφωνίας για την έκδοση οδηγίας με την οποία θα εγκαινιαστεί τελικώς η ενιαία αγορά των ειδών αργυροχοΐας;

(1) Συζητήσεις του Ευρωπαϊκού Κοινοβουλίου (Δεκέμβριος 1999).

Απάντηση του κ. Liikanen εξ ονόματος της Επιτροπής

(12 Απριλίου 2000)

Η Επιτροπή συμφωνεί με την εισήγηση του αξιότιμου μέλους να πραγματοποιείται διάκριση μεταξύ των σημάτων E και e. Θα καταβάλει κάθε δυνατή προσπάθεια για να διευκολύνει την εις βάθος συζήτηση στην επόμενη ομάδα εργασίας του Συμβουλίου και κατάυτόν τον τρόπο να καταστήσει δυνατή την επίτευξη συμφωνίας σχετικά με την οδηγία που αφορά τη σφραγίδα ελέγχου που τίθεται στα είδη από πολύτιμα μέταλλα.
ΓΡΑΠΤΗ ΕΡΩΤΗΣΗ P-0953/00

υποβολή: Daniel Varela Suanzes-Carpegna (PPE-DE) προς την Επιτροπή

(22 Μαρτίου 2000)

Θέμα: Εφοδιασμός του ευρωπαϊκού τομέα κονσερβοποιίας τόνου σε φιλέτα τόνου

Κατά τη συνεδρίαση του Συμβουλίου Αλιείας της 30 Νοεμβρίου 1999, η Επιτροπή είχε αναλάβει την εκπόνηση μελέτης με σκοπό να αναλυθεί ο εφοδιασμός της κοινοτικής αγοράς σε φιλέτα τόνου. Η μελέτη αυτή δόθηκε στη δημοσιότητα στις αρχές του τρέχοντος έτους, με τον τίτλο Μελέτη της προσφοράς και της ζήτησης φιλέτων τόνου εκτίμηση της προσφοράς φιλέτων τόνου στην αγορά της Κοινότητας σε βραχυπρόθεσμη και μεσοπρόθεσμη βάση. Ένα από τα συμπεράσματα της μελέτης αυτής είναι ότι, για να βοηθηθεί η ιταλική βιομηχανία κονσερβοποιίας τόνου να προχωρήσει σε αναδιάρθρωση χωρίς να προκληθεί ζημία στις λοιπές χώρες της Ευρωπαϊκής Ένωσης, πρέπει να επιτραπεί το άνοιγμα της κοινοτικής αγοράς σε εισαγωγές ποσότητας 1000 έως 2000 μετρικών τόννων από τρίτες χώρες.

Με ποιο σκεπτικό λοιπόν η Επιτροπή πρότεινε τώρα, στις 21 Φεβρουαρίου τρέχοντος έτους, το άνοιγμα ποσόστωσης 4000 μετρικών τόννων, με δασμολογικό συντελεστή 6 Νοεμβρίου 2000 τη στιγμή που, κατά την προαναφερθείσα μελέτη, κάτι τέτοιο θα βλάψει τα συμφέροντα της μεγάλης πλειοψηφίας των μονάδων κονσερβοποιίας τόνου στην Ευρωπαϊκή Ένωση;

Απάντηση του κ. Fischler εξ ονόματος της Επιτροπής

(27 Απριλίου 2000)

Το Αξιότιμο Μέλος του Κοινοβουλίου αναφέρεται στη μελέτη που πραγματοποίησε η Επιτροπή σχετικά με το θέμα του εφοδιασμού της κοινοτικής αγοράς με καρρέ τόνου.

Όπως έχει επισημάνει σε απάντησή της στις γραπτές ερωτήσεις E-0756/00 έως E-0761/00 του Αξιότιμου Μέλους του Κοινοβουλίου(1), η Επιτροπή θεωρεί ότι η μελέτη παρουσιάζει την ύπαρξη περιορισμένου ελλείμματος και εποχιακού χαρακτήρα για το εν λόγω προϊόν.

Η πρόταση της Επιτροπής για το έτος 2000 συμπεριλαμβάνει ασφαλώς ποσότητα πολύψηλότερη από εκείνη που προβλεπόταν στη μελέτη, αλλά προτείνει επίσης δασμό 6 % σε αντίθεση με τη μελέτη που προβλέπει μηδενικό δασμό.

Εξάλλου η ποσότητα και το επίπεδο του τελωνειακού δασμού που έχουν ληφθείπόψη στην πρόταση της Επιτροπής για το έτος 2000 εντάσσονται πλήρως στο πνεύμα της πολιτικής συμφωνίας του Συμβουλίου και της Επιτροπής της 17ης Δεκεμβρίου 1999.

Το Συμβούλιο επιβεβαίωσε την εν λόγω γραμμή δράσης καιιοθέτησε ομόφωνα την πρόταση πουπεβλήθη από την Επιτροπή για το έτος 2000.

(1) βλέπε σελίδα 104.
ΓΡΑΠΤΗ ΕΡΩΤΗΣΗ E-1376/00

υποβολή: Giles Chichester (PPE-DE) προς την Επιτροπή

(4 Μαΐου 2000)

Θέμα: Καταβολή σύνταξης σε πολίτη της ΕΕ που επιθυμεί να μετοικήσει στην Αυστραλία

Γερμανίδα πολίτης που μετακόμισε στην Αγγλία, παντρεύτηκε εκεί και πήρε τη βρετανικήπηκοότητα το 1954, επιθυμεί τώρα διαζευγμένη και στα 70 της να μετοικήσει στην Αυστραλία για να ζήσει εκεί με τα παιδιά της. Η βρετανική της σύνταξη θα παγώσει στοπάρχον ύψος όταν εγκαταλείψει το ΗΒ αλλά θα συνεχίζεται να καταβάλλεται. Η μικρή σύνταξη, όμως, που λαμβάνει από την Ολλανδία θα διακοπεί εάν εγκαταλείψει την ΕΕ.

Μια ανεπαρκής εξήγηση είναι ότι η ολλανδική σύνταξη γήρατος άρχισε το 1957, μετά δηλαδή την ημερομηνία που η κυρία εγκατέλειψε τις Κάτω Χώρες, και, ως εκ τούτου, δεν δικαιούται σύνταξη σύμφωνα με την ολλανδική αλλά μόνο σύμφωνα με την ευρωπαϊκή νομοθεσία.

Δεν αποτελεί αυτό διακριτική μεταχείριση λόγω εθνικότητας; Δεν συμφωνεί η Επιτροπή ότι τα συνταξιοδοτικά δικαιώματα θα πρέπει να εφαρμόζονται ισότιμα, σε όλους τους πολίτες, οπουδήποτε αν βρίσκονται;

Απάντηση της κ. Διαμαντοπούλου εξ ονόματος της Επιτροπής

(5 Ιουνίου 2000)

Ο κ. βουλευτής θέτει ερώτημα που αφορά την καταβολή σύνταξης γήρατος σύμφωνα με τη νομοθεσία των Κάτω Χωρών σε πρώην ολλανδήπήκοο η οποία έλαβε τη βρετανικήπηκοότητα και τώρα σκοπεύει να εγκατασταθεί στην Αυστραλία.

Βάσει της κοινοτικής νομοθεσίας δενπάρχει ένα ενοποιημένο ευρωπαϊκό σύστημα κοινωνικής ασφάλισης. Κάθε κράτος μέλος είναι αρμόδιο για το δικό του σύστημα κοινωνικής ασφάλισης και αποφασίζει τις παροχές που πρέπει να καταβληθούν, τις προϋποθέσεις επιλεξιμότητας και την αξία των παροχών αυτών.

Ωστόσοπάρχουν κοινοτικές διατάξεις για το συντονισμό αυτών των συστημάτων στον κανονισμό(ΕΟΚ)1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος(1), και στον κανονισμό(ΕΟΚ) 574/72 του Συμβουλίου, της 21ης Μαρτίου 1972 περί του τρόπου εφαρμογής του κανονισμού(ΕΟΚ) 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος(2), προκειμένου να εξασφαλισθεί ότι οι διακινούμενοι εργαζόμενοι και τα μέλη της οικογένειάς τους δεν χάνουν την κοινωνική ασφάλισή τους όταν διακινούνται μέσα στην Κοινότητα.

Συνεπώς, η εξαγωγή παροχών σε πρόσωπα που δεν κατοικούν μόνιμα μέσα στην Ένωση δεν εμπίπτει στην εμβέλεια αυτών των διατάξεων.

Το θέμα που θέτει ο κ. βουλευτής αποτελεί ζήτημα που πρέπει να λυθεί αποκλειστικά βάσει της εθνικής ολλανδικής νομοθεσίας.

(1) ΕΕ L 149 της 5.7.1971.

(2) ΕΕ L 74 της 27.3.1972, ή η τελευταία ενοποιημένη εκδοχή: Κανονισμός(ΕΚ) 118/97 της 2ας Δεκεμβρίου 1996 ΕΕ L 28 της 30.1.1997.